Pico Viejo
Pico Viejo (ka Montaña Chahorra) on kihtvulkaan Hispaanias Tenerifel. Pico Viejo asub Teide vulkaani edelanõlval paari kilomeetri kaugusel tipust. Vulkaani geograafilised koordinaadid on 28° 15′ 43″ N, 16° 40′ 5″ W. Vulkaani kõrgus on 3135 meetrit ja see on Teide järel kõrguselt teine mägi Kanaari saartel. Pico Viejo purskas viimati 1798. aastal. Vulkaani kraatri läbimõõt on umbes 1 km ja sügavus üle 250 meetri. Pico Viejo ja Teide ümbruse hõlmab Teide rahvuspark.